Jubilæumsudgaven af Dana Cup er den næst største nogensinde med 1.114 tilmeldte hold. Og traditionelt er det Norge, der sætter et på alle måder tydeligt aftryk på turneringen

Hele 786 hold med jenter og gutter deltager i den 40. udgave af fodboldturneringen, der mandag begynder i Hjørring, og aldrig tidligere har så mange været med. Den store, internationale ungdomsfodboldturnering har i år hold med fra 37 lande, og hele 11.000 deltagere som alle er indkvarteret på byens skoler og institutioner - men også andre mere utraditionelle lokaler er taget i brug for simpelthen at få det store puslespil til at gå op. -  Allerede tidligt var vi derfor ude for at appellere til det lokale erhvervsliv, som måske kunne have lokaler, der stod tomme midt i sommerferien, og det har vist sig at være en god idé. Vi har fået rådighed over nogle nye lokaler, som vi ikke tidligere har brugt, fortæller Bob Knudsen Andersen, der er ansvarlig for indkvarteringen til Dana Cup. Hele verden kan følge Dana Cup live I hele Dana Cup-ugen streames kampe fra 15 baner i centerområdet - over 800 kampe kan hentes til en pris, så alle kan være med Når Carlos fra Brasilien spiller mod Joe fra USA eller Øystein fra Bergen ved Dana Cup 2023, kan familien sidde hjemme i sofaen og følge kampene direkte på tv. Dana Cup har gennem årene udviklet turneringens streamingtjeneste og i år, hvor Dana Cup afvikles for 40. gang, er muligheden for at følge kampene direkte opgraderet voldsomt. - I samarbejde med Spiideo anvender vi den nyeste teknologi. Vi sender i år live fra 15 baner i centerområdet, og det vil sige, at flere end 800 kampe kan hentes fra et hvilket som helst sted i verden, forklarer Dana Cups pressechef, Torben Vandsted. Alle kampene 15 baner i grundspillet livestreames med automatiske kameraer, som følger alle aktiviteter på fodboldbanen. Mandag aften kl. 19.30 er der indmarch på Nord Energi Arena, og der spilles dagligt fra 7.30 til 21.30 frem til og med lørdag, hvor finalerne spilles.